softcatala/Softcatala-Web-Texts-Dataset huggingface dataset:
HootSuite
2016-03-24 23:22:19

Des del HootSuite es pot gestionar tots els vostres comptes de Twitter, Facebook, LinkedIn, i Foursquare, tot des d'una sola aplicació. Llegiu-ne i escriviu-ne les entrades. Programeu-ne entrades noves amb temporitzador, que es publicaran automàticament a l'hora indicada.
ITag
2016-03-24 23:22:28

L'iTag és un programa per encastar títols, descripcions i paraules clau (etiquetes) dins dels fitxers d'imatge i de vídeo. Per fer-ho, empra dels encapçalaments estàndard IPTC i XMP, de manera que es poden llegir amb tots els programes que llegeixin aquesta informació (les etiquetes es desen dins del propi fitxer etiquetat). Les seves característiques principals són: 

  * Encasta títols, descripcions, valoracions i paraules clau en els fitxers d'imatge i de vídeo.
  * Permet l'ús dels formats de fitxer JPEG, TIFF, RAW, WMV i AVI.
  * Empra els encapçalaments estàndard IPTC i XMP per tal d'encastar les metadades sense possibilitat de pèrdua.
  * Ajusta la data de captura de les fotos.
  * Georeferencia els fitxers encastant-hi coordenades GPS, emprant el Google Earth.
  * Cerca els fitxers etiquetats amb un potent motor de cerca, emprant les paraules clau, la valoració, el nom de l'arxiu o fins i tot una adreça, per a arxius georeferenciats.
  * Cerca fitxers que no tinguin etiquetes.
  * Genera murs de Cooliris amb els fitxers locals (instal·lant-hi un connector).
  * Serveis com Flickr o eines de cerca com Picasa reconeixen les etiquetes de les imatges.

El programa tria la llengua en funció de la configuració del Windows. Hi ha una versió gratuïta amb funcions limitades i una versió de pagament sense restriccions.
ITunes
2016-03-24 23:22:34

L'iTunes és un reproductor de música i vídeo gratuït per a sistemes operatius Mac i Windows. Algunes de les seves funcionalitats són: 

  * Organització de la música en llistes de reproducció
  * Edició de la informació del fitxer
  * Enregistrament de disc compactes
  * Còpia de fitxers a un iPod o a altres reproductors de música
  * Compra de música i vídeos a la iTunes Store
IZArc
2016-03-24 23:22:39

L'IZArc és una eina d'arxivament de fitxers que admet molts formats, com ara ACE, ARC, ARJ, BH, BZ2, CAB, ENC, GZ, HA, JAR, LHA, LZH, MBF, MIM, PAK, PK3, RAR, TAR, TBZ, TGZ, UUE, XXE, Z, ZIP, ZOO... Us permet arrossegar i deixar fitxers des de i cap al Windows Explorer, crear arxius per desar en més d'un disc, reparar arxius ZIP malmesos, cercar en diversos arxius, veure i escriure comentaris, i incorpora un detector de contrasenyes que us permet esbrinar les contrasenyes que protegeixen un arxiu ZIP.
InfraRecorder
2016-03-24 23:22:44

L'InfraRecorder és una aplicació gratuïta per l'enregistrament de CD i DVD en sistemes operatius Microsoft Windows de 32 i 64 bits. Ofereix les funcionalitats habituals d'aquest tipus de programes; accesibles des de la interfície de l'aplicació i també integrades amb l'Explorador del Windows. 

Entre les seves característiques, destaquen: 

  * Crea projectes de dades, àudio i mixtos, i els enregistra tant al disc físic com en imatges de disc. 
  * Permet l'enregistrament de DVD de doble capa. 
  * Esborra els discs reenregistrables utilitzant diversos mètodes. 
  * Enregistra imatges de disc (ISO i BIN/CUE). 
  * Creació de còpies de dics, al vol i utilitzant una imatge temporal al disc dur. 
  * Importa sessions des de discos multisessió i hi afegeix més sessions. 
  * Mostra la informació del disc. 
  * Desa les pistes d'àudio i dades en fitxers (.wav, .wma, .ogg, .mp3 and .iso). 



  


Nota: L'enllaç de descàrrega correspon a la versió per a Windows 2000/XP/Vista/7 de 32 bits. Per a altres versions heu d'anar al web de l'autor i descarregar-vos la versió adient des d'allà.
Inkscape
2016-03-24 23:22:49

Algunes de les característiques que inclou són formes bàsiques, camins, text, marcadors, clons, composició de transparències, degradats i agrupacions. A més, Inkscape té suport per a les metadades de Creative Commons, edició per nodes, capes, operacions complexes amb camins, text en camí i edició XML de l'SVG. També importa molts formats, com EPS, PostScript, JPEG, PNG, BMP i TIFF, i exporta en PNG, així com en d'altres formats basats en vectors. La motivació principal per a l'Inkscape és proporcionar a la comunitat de codi obert una completa eina de dibuix de SVG, d'acord amb l'especificació XML del W3C i CSS2. Addicionalment, es planeja convertir el codi base de C/GTK+ a C++/GTKmm, posant èmfasi en un nucli senzill amb potents característiques que permetin afegir noves funcionalitats a través d'un mecanisme d'extensions, i establir un amigable procés de desenvolupament, obert i orientat a la comunitat. 

### Tutorials i documentació addicional

  * [Tutorial bàsic](https://inkscape.org/en/doc/tutorials/basic/tutorial-basic.ca.html) (oficial)


  * [El GIMP i l’Inkscape, colors per als teus ulls](http://www.rubidigital.cat/media/upload/Cap_6.pdf), capítol pertanyent al Manual d'Iniciació al programari lliure editat pel Comissionat per a la Societat de la Informació de l'Ajuntament de Rubí.


  * Podeu accedir als tutorials instal·lats amb l'Inkscape mitjançant el menú Ajuda. Aquests tutorials es troben en format SVG, de manera que podeu modificar-ne els exemples que s'hi mostren directament.


  * Podeu trobar més exemples i tutorials addicionals a dintre de la carpeta «examples», sota el camí on heu instal·lat l'Inkscape.

 

### Avís important

AVÍS: Ens cal gent per garantir que les properes versions d'aquesta aplicació continuïn en català. [Col·laboreu amb la traducció de l'inkscape](/col%C2%B7laboreu/projecte/inkscape/ "Projectes/Rebost/Traduccions")?
Inspector Wifi
2016-03-24 23:22:54

Vols saber si hi ha algú connectat a la teva xarxa Wifi sense permís? Notes que la teva connexió va lenta i sospites que puguis tenir algú robant el teu wifi? Tens por que el veí pugui tenir accés a les teves dades personals? Vols navegar segur? 

Inspector Wifi és una senzilla eina que ens permet veure tots els dispositius connectats a la nostra xarxa (tant per cable com per wifi, ja siguin consoles, televisors, pcs, tablets, telèfons etc...), donant-nos dades rellevants com la seva adreça IP, fabricant, MacAddress i nom del dispositiu, d'una manera molt ràpida i còmoda. 

Inspector Wifi també ens permet guardar els nostres dispositius coneguts i personalitzar el nom, perquè en menys de 30 segons puguem saber si tenim algun intrús connectat a la nostra xarxa. Això ens facilita la tasca ja que no serà necessari anar comprovant les dades cada vegada que realitzem un escanejat. 

Tot això en un disseny clar i senzill que ens permet d'un sol cop d'ull i en uns pocs segons comprovar que les nostres dades personals no corren cap perill.
IsoBuster
2016-03-24 23:23:16

L'IsoBuster s'ha dissenyat per recuperar dades des de CD i DVD mitjançant la utilització dels sistemes de fitxers més habituals dels CD/DVD: ISO9660, Joliet i UDF. Permet l'ús de molts formats de CD/DVD, amb una atenció especial als CD de vídeo, CD-i... És possible fer extraccions de sessions anteriors, crear fitxers d'imatge, reproduir àudio, etc. La comunicació amb els dispositius de CD/DVD és directa, i per tant els programes de control del sistema de fitxers del Windows no s'utilitzen.
JClic
2016-03-24 23:23:20

El JClic és un conjunt d'aplicacions informàtiques que serveixen per a realitzar diversos tipus d'activitats educatives: trencaclosques, associacions, exercicis de text, mots encreuats, etc. 

Les activitats no s'acostumen a presentar soles, sinó empaquetades en projectes. Un projecte està format per un conjunt d'activitats i una o més seqüències, que indiquen l'ordre en què s'han de mostrar. 

L'antecessor del JClic és el Clic, una aplicació que des del 1992 ha estat emprada per educadors i educadores de diversos països com a eina de creació d'activitats didàctiques per als seus alumnes. 

El JClic està desenvolupat en la plataforma Java, és un projecte de codi obert i funciona en diversos entorns i sistemes operatius.
JDownloader
2016-03-24 23:23:25

El JDownloader és un gestor de baixades multiplataforma, programat en Java, de codi lliure i gratuït, amb una gran comunitat de desenvolupadors, que fa que els baixades siguin fàcils i ràpides. Els seu disseny simplifica les baixades de servidors de baixades tipus Rapidshare, també per als usuaris sense compte de pagament. Els usuaris poden iniciar o aturar les baixades, establir limitacions d'ample de banda, descomprimir automàticament arxius i moltes coses més. El JDownloader permet baixades múltiples paral·leles, reconeixement de captcha automàtic, administració de contrasenyes i moltes funcionalitats més mitjançant extensions. Addicionalment suporta molts llocs web de xifrat d'enllaços, així només heu d'enganxar els enllaços xifrats i el JDownloader farà la feina. El JDownloader també pot importar fitxers DLC, CCF i RSDF. La seva interfície pot espantar una mica als usuaris novells, el JDownloader requereix coneixements previs per a aprofitar-ne totes les funcionalitats. Atenció: el JDownloader requereix el [motor d'execució de Java](http://www.java.com) (jre/jdk) 1.5 o superior. És recomanable usar la última versió de Java disponible.
Jmol
2016-03-24 23:23:30

El Jmol és un visualitzador molecular d'ús habitual en química i bioquímica. Està escrit en Java, és multiplataforma, i també pot utilitzar-se en pàgines web, des d'on pot executar-se amb un navegador sempre que el connector de Java estigui correctament instal·lat. 

Implementa gran nombre de representacions de les molècules (boles i bastons, esferes, cadenes, etc.) i llegeix diferents formats de fitxers amb informació molecular (PDB, CIF, MOL o CML). 

Nota: Per a poder utilitzar-lo en qualsevol plataforma (Windows, Linux, OSX) heu de tenir insal·lat prèviament el Java.
Joc del Màrius Gros
2016-03-24 23:23:35

El Joc del Màrius Gros conté la Guerra de les Bombolles, on en Màrius vola per l'espai entre termes catalans i anglesos i ha d'esquivar els catalans i encerclar els anglesos amb una bombolla, i l'Endoll Contraataca, on en Màrius ha d'endollar el terme anglès proposat a l'alternativa catalana adequada.
Jocs del Cavall Fort
2016-03-24 23:23:49

Cavall Fort és un web amb una col·leció de 3 jocs per a jugar des d'Internet. 

Per a jugar-hi és necessari està connectat a Internet i tenir instaŀlat Flash. 

Els jocs són els següents: 

  * [Joc de la memòria](http://www.cavallfort.cat/cavallfort/ca/jocs/memoria.html). Posa a prova la teva memòria i troba les parelles dels personatges del Cavall Fort en 4 minuts. 


  * [El trencaclosques d'El Tatano](http://www.cavallfort.cat/cavallfort/ca/jocs/trencaclosques.html). Un clic! i la portada d'El Tatano es destarota de dalt a baix! Sou capaços de refer-la? 


  * [L'Ot diu](http://www.cavallfort.cat/cavallfort/ca/jocs/ot-diu.html). Vols posar a prova els reflexos? Fes tot el que fa l'Ot. No val a badar!.
Jocs del Caçador de bolets
2016-03-24 23:23:53

Caçadors de bolets és un programa de TV3 amb un web en qual hi ha una col·leció de 3 jocs per a jugar des d'Internet. 

Per a jugar-hi és necessari està connectat a Internet i tenir instaŀlat Flash. 

Els jocs són els següents: 

  * [Parelles](http://www.tv3.cat/bolets/jocs/parelles/index.html) Cerca les parelles amb el programa "caçadors de bolets" 


  * [Memoràlia Caçadors de bolets](http://www.tv3.cat/bolets/jocs/memoralia/index.html) Quants tipus de bolets ets capaç de reconèixer? 


  * [Pacman](http://www.tv3.cat/bolets/jocs/pacman/index.html) En aquest joc tu ets el "Cistell-Pacman" i t'has de menjar tots els bolets de la pantalla mentre intentes escapar dels "domingueros".
JuK
2016-03-24 23:24:12

El JuK és un programa de gestió de música per a l'escriptori KDE. Admet els formats MP3, Ogg Vorbis, FLAC i MPC. Forma part del paquet multimèdia del KDE. 

Entre les seves característiques, destaquen: 

  * Escaneig automàtic de directoris per importar llistes de reproducció (fitxers .m3u) i fitxers de música a l'inici 
  * Cerca dinàmica de llistes de reproducció que s'actualitza automàticament si canvien els camps de les col·leccions 
  * Mode de visualització en arbre que es genera automàticament per àlbums, artistes i gèneres 
  * Historial de reproducció que indica quins fitxers s'han reproduït i quan s'ha fet 
  * Cerca d'informació per etiquetes des del nom del fitxer o utilitzant el servei MusicBrainz 
  * Es pot canviar el nom dels fitxers en funció del contingut de les etiquetes 
  * Lectura i edició d'etiquetes en format ID3v1, ID3v2 i etiquetes Ogg Vorbis (via TagLib) 



La forma més fàcil d'instal·lar-lo a Linux és mitjançant els repositoris.
K-9 Mail
2016-03-24 23:24:16

El K-9 Mail és un client de correu electrònic lliure basat en l'aplicació nativa de correu electrònic inclosa amb l'Android. És una aplicació ideal per a gestionar correu electrònic que no sigui del Gmail.
K3b
2016-03-24 23:24:21

El K3b és un aplicació d'enregistrament de CD i DVD per a l'escriptori KDE, però també funciona en altres escriptoris de GNU/Linux com el GNOME. 

Entre les seves característiques, destaquen: 

  * Enregistrament de CD i DVD de dades 
  * Enregistrament de CD d'àudio 
  * Permet l'ús de CD Text 
  * Admet DVD-R/DVD+R/DVD-RW/DVD+RW/CD-R/CD-RW 
  * Mode CD mixt (àudio i dades en un mateix disc) 
  * CD multisessió 
  * Creació personalitzada de CD/Vídeo DVD 
  * CD i DVD eMovix 
  * Còpia de CD i DVD disc a disc 
  * Esborrament de CD-RW/DVD-RW/DVD+RW 
  * Enregistrament d'imatges .iso 
  * Extració d'àudio i vídeo a CD i DVD 
  * Compatible amb UDF, Rock Ridge, Joliet 



  
La forma més fàcil d'instal·lar-lo és a través dels repositoris de les distribucions GNU/Linux.
KDE
2016-03-24 23:24:33

El KDE (K Desktop Environment) és un entorn d'escriptori per al nostre ordinador disponible per a diverses plataformes informàtiques. Conegut sobretot perquè és un dels escriptoris que inclouen la majoria de distribucions GNU/Linux, des de la segona meitat del 2008 està disponible per a Windows com a conjunt de programes dins de l'escriptori normal del Windows. El KDE inclou un seguit d'aplicacions que ens permeten gestionar completament el nostre ordinador i desenvolupar qualsevol acció relacionada (Internet, ofimàtica, multimèdia, etc). Entre els programes més coneguts hi ha el Konqueror (navegador i gestor de carpetes), l'Amarok (reproductor multimèdia), el KOffice (ofimàtica), el K3b (enregistrador de CD/DVD), el Kontact (gestor d'informació personal, amb Kmail i altres), i desenes de programes més disponibles en català la majoria. Instal·lació Linux: hi ha distribucions que inclouen el KDE com l'escriptori per defecte. La majoria de distribucions, encara que no es basin en KDE, permeten l'opció d'instal·lar-lo. Consulteu la informació sobre la vostra distribució GNU/Linux. Instal·lació Windows: Us oferim la descàrrega de l'instal·lador del KDE per a Windows. Un cop instal·lat, podreu accedir al grup de programes del KDE mitjançant el menú Inicia, sense substituir l'escriptori del Windows. Per a instal·lar-lo, heu de seguir aquests passos: 1.- Descarregueu l'instal·lador i executeu-lo (és en anglès). 2.- Avanceu pels diàlegs amb les opcions per defecte fins arribar a la pantalla de servidors. 3.- Trieu el servidor més proper. Tanmateix, no tots els servidors contenen la darrera versió del KDE per a Windows. Els més probables de contenir-la són els servidors alemanys. Podeu comprovar quines versions us ofereixen els diversos servidors. 4.- Selecció de paquets: trieu els paquets ca en aquells que permetin la selecció d'idioma (aspell-ca, kde-l10n-ca), sense seleccionar cap llengua més (a no ser que us interessi cap més en concret). A continuació seleccioneu la resta de paquets (que no contenen codi de llengua), o només aquells paquets dels programes que us interessin. 5.- Es descarregaran i instal·laran els paquets que heu triat. Disposeu de les captures de tot el procés [en aquesta pàgina](https://techbase.kde.org/Getting_Started/Build/Historic/KDE4_Windows#KDE_Installer_for_Windows). 6.- Conserveu l'instal·lador, ja que us permetrà eliminar o afegir aplicacions, o actualitzar-ne la versió. Només heu de tornar a executar-lo.
KEME-Contabilidad
2016-03-24 23:24:38

El programa KEME-Contabilidad és una aplicació multiplataforma de codi obert per portar comptabilitats. És multilloc, multiempresa, multiplataforma i s'ha publicat sense cap limitació. 

Inclou prestacions avançades de comptabilitat com ara un editor d'estats comptables de lliure configuració en el que podem utilitzar magnituds referents als saldos mitjans dels comptes, saldos inicials, d'un període i altres. La possibilitat de crear assentaments automàtics permet simplificar les tasques de registrar informació comptable repetitiva o de certa complexitat. A banda d'això, s'hi afegeixen una sèrie de característiques que abasten aspectes fiscals (llibres oficials i liquidacions d'IVA, ajustos amb amortitzacions i altres) i utilitats per a processar la informacio comptable. 

Nota: La instal·lació és en espanyol i en executar el programa per primer cop, aquest es mostrà en espanyol. Per canviar-ne la llengua, aneu a Utilitats>Preferències, trieu el català i reinicieu el programa.
KGeography
2016-03-24 23:24:43

El KGeography és un programa per aprendre geografia política i comprovar-ne els nostres coneixements. Forma part del projecte educatiu de l'escriptori KDE. 

Te diversos modes de funcionament: 

  * Navegació dels mapes clicant a les divisions dels mapes per veure'n el nom 
  * Ens dóna el nom d'una divisió del mapa i l'hem de clicar 
  * Ens dóna un mapa buit i hem de situar les divisions una per una 
  * Ens diu una capital i hem d'esbrinar a quina divisió del mapa correspon 
  * Ens diu una divisió del mapa i hem d'esbrinar quina n'és la capital 
  * Ens mostra una divisió del mapa i hem d'esbrinar-ne la capital 
  * Ens mostra una bandera i hem d'esbrinar-ne el nom 
  * Ens mostra un nom i hem d'esbrinar-ne la bandera 



Al lloc web es poden obtenir nous mapes o les instruccions per afegir-ne de nous. 

La forma més fàcil d'isntal·lar a Linux és a través dels repositoris. 

Per instal·lar-lo a Windows, heu de fer-ho a través de l'instal·lador del KDE per a Windows. Cliqueu a l'enllaç de descàrrega de Windows d'aquesta fitxa i us durà a la fitxa del KDE al Rebost, des d'on podreu descarregar l'instal·lador per a Windows.
KMail
2016-03-24 23:24:49

El KMail (també conegut com a Kontact Mail) és el gestor de correu del paquet Kontact, el gestor integrat d'informació personal de l'escriptori KDE. 

Entre les seves característiques, destaquen: 

  * Ús dels protocols IMAP, POP3 i SMTP. 
  * Inicis de sessió segura amb SSL, TLS o DIGEST-MD5. 
  * Signatura i xifratge dels correus (permet l'ús tant de PGP com de GnuPG). 
  * Lectura de correus HTML. 
  * Funcions contra el correu brossa. 
  * Admet l'ús de totes les configuracions internacionals de caràcters. 
  * Potents funcions de cerca i filtratge. 
  * Verificació de l'ortografia (inclòs el català). 
  * Importació de correu de molts altres clients. 
  * Molt integrat amb altres components del Kontact. 
  * i molt més. 



La forma més fàcil d'instal·lar-lo a Linux és mitjançant els repositoris.
Calligra
2016-03-24 23:24:53

El Calligra és el paquet ofimàtic de l'escriptori KDE. Conté un conjunt d'aplicacions que treballen juntes per a proporcionar a l'usuari la millor experiència. Cada programa en el paquet del Calligra és un component que afegeix més funcionalitat al conjunt. Podeu incrustar-ne cada component dins d'un altre. El Calligra utilitza com a format de fitxer per defecte l'OpenDocument, el mateix que el del LibreOffice. També permet obrir els formats del Microsoft Office (Word, Excel, Powerpoint). El Calligra inclou els següents mòduls: 

  * Words, el processador de textos amb fulls d'estil i edició de documents complexos.


  * Sheets, el gestor de fulls de càlcul amb plantilles i més de 100 fórmules matemàtiques.


  * Stage, el programa de presentacions amb imatges i efectes.


  * Flow, l'aplicació de diagrames programables.


  * Karbon, l'aplicació de dibuix vectorial amb varietat d'eines de dibuix i edició.


  * Krita, el programa de manipulació de gràfics de mapa de bits, dissenyat fonamentalment com a programa de dibuix amb alguna característica de processament d'imatges.


  * Kexi, una aplicació integrada de gestió de dades, dissenyat com un competidor del Microsoft Access o el FileMaker. Es pot utilitzar per a dissenyar i implementar basa de dades, inserció i processament de dades o la realització de consultes. Te compatibilitat limitada amb el format del Microsoft Access.


  * Plan, l'aplicació de gestió de projectes.


  * Correcció de català. El Calligra s'integra amb el corrector ortogràfic de català ispell.
KOrganizer
2016-03-24 23:24:58

El KOrganizer (també conegut com a Kontact Calendar) és el component de calendari i planificació del Kontact, el gestor integrat d'informació personal del KDE. 

El KOrganizer permet la gestió d'esdeveniments i tasques, alarmes de notificació, exportació web, maneig de dades a través de la xarxa de forma transparent, planificació en grup, importació i exportació de fitxers de calendari, i molt més. Pot treballar amb servidors de treball en grup, com per exeme Kolab, Open-Xchange, Citadel o OpenGroupware.org. 

El KOrganizer és completament personalitzable i és compatible amb els dos estàndards dominants per a l'emmagatzematge i l'intercanvi de dades de calendari, el vCalendar i l'iCalendar. 

La forma més fàcil d'instal·lar a Linux és a través dels repositoris.
KPDF
2016-03-24 23:25:02

El KPDF és un visualitzador de fitxers pdf per a l'escriptori KDE. Està adreçat a usuaris domèstics. 

Entre les seves característiques, destaquen: 

  * Tres formes diferents de cerca: diàleg de cerca, filtre de miniatures i cerca teclejant 
  * Captura imatges i text fàcilment només marcant un rectangle al voltant dels que es vol capturar 
  * Es pot triar el color de fons de visualització dels documents 
  * Es poden afegir preferits a les pàgines 



La manera més fàcil d'instal·lar a Linux és mitjançant els repositoris.
KStars
2016-03-24 23:25:07

El KStars és un planetari d'escriptori del KDE, disponible per a Linux i Windows. Proporciona una acurada simulació gràfica del cel estelat, des de qualsevol lloc de la Terra, en qualsevol data i temps. La visualització inclou fins a 100 milions d'estrelles, 13.000 objectes de l'espai profund, els 8 planetes del nostre sistema solar, el Sol i la Lluna, i milers de cometes i asteroides. 

Entre els seves característiques, destaquen: 

  * Catàlegs 
    * Catàleg per defecte consistent en les estrelles de magnitud 8. 
    * Catàlegs estres consistent en 100 milions d'estrelles de magnitud 16. 
    * Catàlegs descarregables. 


  * Correcció de la precessió, la nutació i la refracció atmosfèrica. 


  * Eines per a la recuperació de dades des de base de dades en línia. 


  * Integració amb INDI, que permet l'ús d'una gran varietat d'instruments. 


  * Característiques per a mestres i estudiants: 
    * Velocitat de simulació ajustable per tal de visualitzar fenòmens que passen en escales de temps molt grans. 
    * Astrocalculadora per accedir a alguns dels càlculs interns del KStars, i també per a predir conjuncions i altres. 
    * Projecte Astroinfo per a facilitar l'aprenentatge amb l'ajuda del KStars. 
    * Enllaços d'Internet a informació addicional i imatges d'objectes. 


  * Característiques per als astrònoms aficionats: 
    * Eina de llista d'observacions per a planificar-les. 
    * Editor FOV que ajuda a calcular camps de visualització d'equipament i a visualitzar-los. 
    * Obtenció de corbes de llum AAVSO per a estrelles variables. 
    * Eina Què hi ha aquesta nit. 
    * Eina d'alçada vs. temps. 
    * Eina de calendari del cel. 



La manera més fàcil d'instal·lar-lo a Linux és per mitjà dels repositoris. 

Per a instal·lar-lo a Windows, heu de fer-ho a través de l'instal·lador del KDE per a Windows. Cliqueu a l'enllaç de descàrrega de Windows d'aquesta fitxa i us durà a la fitxa del KDE al Rebost, des d'on podreu descarregar l'instal·lador per a Windows.
KTorrent
2016-03-24 23:25:12

El KTorrent és un client de xarxes BitTorrent per a l'escriptori KDE. Entre les seves funcions principals, destaquen: 

  * Baixada de fitxers torrent
  * Possibilitat de limitar la velocitat de pujada, atès que la majoria d'usuaris no poden pujar grans quantitats de dades
  * Cerca a Internet, mitjançant el motor de cerca del lloc web de Bittorrent
  * Permet l'ús de rastrejadors UDP
  * Connector per a bloqueig d'adreces IP
  * Protocol de xifratge
  * Priorització de fitxers
  * Habilitat d'importació de fitxers parcialment descarregats
  * Permet l'ús de canals RSS

Nota: La forma més fàcil d'instal·lar-lo és a través dels repositoris de la nostra distribució.
Kalzium
2016-03-24 23:25:22

El Kalzium és una taula periòdica dels elements per al KDE. Conté informació de 111 elements químics, incloent-hi la massa, la càrrega, la imatge, informació sobre el descobriment, dades químiques i energètiques i un model de cada àtom. La mateixa taula pot ser configurada per a mostrar la numeració, estats de la matèria i codificació de color de diverses maneres. A més, hi ha disponible un índex de data, que permet que es mostrin els elements descoberts fins a un any determinat. 

El Kalzium està disponible per a KDE, però es pot instal·lar a altres escriptoris, com el GNOME. La instal·lació es fa a través dels repositoris de les distribucions Linux. 

Per instal·lar-lo a Windows, heu de fer-ho a través de l'instal·lador del KDE per a Windows. Cliqueu a l'enllaç de descàrrega de Windows d'aquesta fitxa i us durà a la fitxa del KDE al Rebost, des d'on podreu descarregar l'instal·lador per a Windows.
KeePass
2016-03-24 23:25:27

El KeePass Password Safe és un gestor de contrasenyes, un programa que us permet gestionar les vostres contrasenyes de forma segura. Totes les entrades es desen en un fitxer xifrat per una contrasenya mestre que les protegeix, així només haureu de recordar aquesta contrasenya. 

Les seves principals característiques són: 

  * Fitxer clau: podeu substituir o complementar la contrasenya mestre amb un fitxer clau que podeu emmagatzemar en un llapis USB. 
  * Generació automàtica de contrasenyes segures. 
  * Importació i exportació a diversos formats: podeu importar o exportar contrasenyes a altres programes sense problemes. 
  * Entrades polivalents: cada entrada té nom d'usuari, contrasenya, URL, descripció, data de caducitat, fitxers adjunts, entre d'altres. 
  * Grups i cerques per ordenar i trobar fàcilment les contrasenyes. 
  * Teclejat automàtic: amb diverses dreceres de teclat es pot introduir l'usuari i la contrasenya en una pàgina web ràpidament. 
  * Portable: disposeu d'una versió que podeu executar directament des d'un llapis USB sense haver d'instal·lar el programa a cada ordinador on aneu. 



Nota: Per tenir el programa en català, cal [descarregar el paquet de català](http://downloads.sourceforge.net/keepass/Catalan-1.14.zip), descomprimir-lo a la carpeta d'instal·lació del programa i anar al menú View>Change Language....
KompoZer
2016-03-24 23:25:31

El KompoZer és un sistema complet per a editar pàgines web que combina la gestió de tots els fitxers del lloc web i la facilitat d'ús del WYSIWYG (de l'anglès «What You See Is What You Get») per a l'edició. El KompoZer està dissenyat per a ser extremadament senzill d'utilitzar, de manera que es converteix en l'eina ideal per a aquells usuaris sense massa coneixements tècnics que volen crear un lloc web atractiu i d'aspecte professional sense necessitat de conèixer els marcadors HTML o altres detalls de la programació web.
Konqueror
2016-03-24 23:25:36

El Konqueror és el navegador web de l'escriptori KDE, a més a més d'un gestor i visualitzador de fitxers. El seu motor és el KHTML, que també és utilitzat pel navegador Safari (Mac OS) i el Chrome (Google). Presenta característiques equivalents a la de la resta de navegadors moderns (velocitat, seguretat, personalització...). La manera més fàcil d'instal·lar-lo a Linux és per mitjà dels repositoris.
Kopete
2016-03-24 23:25:41

El Kopete és el programa de missatgeria instantània de l'escriptori KDE. Permet l'ús de les xarxes AIM, ICQ, MSN Messenger, Yahoo, Jabber, IRC, Gadu-Gadu, Novell GroupWise Messenger, entre d'altres. Està dissenyat per a ser un sistema multiprotocol flexible i extensible, apte tant per ús personal com empresarial. L'objectiu del Kopete és proporcionar als usuaris una manera fàcil d'usar i única per als diversos sistemes de missatgeria instantània que hi ha. Disposa d'eines per a millorar la missatgeria, com xifratge de missatges, arxiu i molts altres efectes útils i divertits. La forma més fàcil d'instal·lar-lo a Linux és mitjançant els repositoris. Per instal·lar-lo a Windows, heu de fer-ho a través de l'instal·lador del KDE per a Windows. Cliqueu a l'enllaç de descàrrega de Windows d'aquesta fitxa i us durà a la fitxa del KDE al Rebost, des d'on podreu descarregar l'instal·lador per a Windows.
Kubuntu
2016-03-24 23:25:45

Amb l'escriptori catalanitzat pràcticament de forma completa, disposa de més de 25.000 programes gratuïts fàcilment instal·lables, els principals dels quals disponibles en català. Entre els programes que s'instal·len per defecte trobem el navegador Konqueror, el paquet ofimàtic LibreOffice, el reproductor de música Amarok, el reproductor de vídeo Dragon, un programa de gravació de CD/DVD, un client de BitTorrent, les principals aplicacions del KDE i moltes altres eines que ens permeten treballar i navegar per Internet des del primer moment. I tot completament de franc. Nota: Tan bon punt inicieu la instal·lació, trieu el català. Si no esteu connectats a Internet en el moment de la instal·lació, o us trobeu amb un escriptori amb menús en català i anglès, un cop finalitzada la instal·lació connecteu-vos a Internet i actualitzeu el sistema. És possible que calgui reiniciar l'ordinador perquè tot es mostri en català.
Lector de mapes del MiraMon
2016-03-24 23:25:50

El Lector de mapes del MiraMon és un Sistema d'Informació Geogràfica (SIG) gratuït que permet visualitzar, consultar i imprimir mapes fets amb el SIG MiraMon. Els mapes poden ser ràsters (imatges de teledetecció, ortofotos, models digitals d'elevacions del terreny, mapes temàtics convencionals, etc) i vectorials 2 i 3D (objectes definits per punts, línies o polígons) o informació obtinguda de protocols estàndard OGC (WMS, etc). 

Els mapes, en format digital, poden ser consultats per localització (clicant-hi a sobre) o per atributs (el sistema pot localitzar determinats elements, com per exemple plantes de tractament d'aigües o estacions metereològiques amb determinats rangs de temperatura). També poden estar enllaçats amb altres tipus d'informació: documents de text, fulls de càlcul, imatges, gràfics, sons, pàgines i adreces web, etc. 

El Lector de mapes del MiraMon és una aplicació per a Windows (95/98/NT/2000/XP/2003 Server/Vista), íntegrament programat en C (ràpid i petit). Està desenvolupat pel Centre de Recerca Ecològica i Aplicacions Forestals (CREAF) de la UAB, amb el suport de la Generalitat de Catalunya. És utilitzat per més de 25.000 usuaris en 37 països diferents. 

Per a crear i editar mapes cal adquirir la versió MiraMon Professional (gratuït per a l'administració pública, centres de recerca, xarxa de custòdia del territori i estudiants de Catalunya). 

  
Nota Linux: L'executable per a Windows és funcional a Linux mitjançant el Wine (provat a Ubuntu 8.04)
LibreCAD
2016-03-24 23:25:55

El LibreCAD és una aplicació de disseny assistit per ordinador (CAD) per a disseny 2D. Es troba disponible per a plataformes GNU/Linux, OSX OS X i Windows. La interfície gràfica i conceptes d'ús del LibreCAD són similars als que es troben en l'AutoCAD, fet que facilita que els usuaris amb experiència amb aplicacions CAD comercials l'usin. El LibreCAD usa internament el format de fitxer AutoCAD DXF per a importar i desar fitxers, també permet exportar a molts altres formats.  

### Avís important

AVÍS: Ens cal gent per garantir que les properes versions d'aquesta aplicació continuïn en català. [Voleu ajudar-hi](/wiki/Projectes/Rebost/Traduccions "Projectes/Rebost/Traduccions")?
LinCity-NG
2016-03-24 23:26:04

El LinCity-NG és un simulador de construcció de ciutats influït per la popular saga SimCity. El joc consisteix en construir i administrar una ciutat amb l'objectiu d'aconseguir un desenvolupament sostenible des del punt de vista mediambiental, econòmic i social o, en cas que això no sigui possible, evacuar tota la població en coets espacials. 

Es tenen en compte aspectes molt diversos com l'atur, la contaminació, la protecció contra incendis, el trànsit dels mitjans de transport... També és important la gestió de l'economia de la ciutat. Incorpora uns gràfics fets amb Blender en una vista isomètrica, sons i instruccions d'ajuda.
Linkat
2016-03-24 23:26:10

La distribució de GNU/Linux Linkat és impulsada pel Departament d'Educació de la Generalitat de Catalunya. Està basada en la distribució EduUbuntu, s'adreça al sector d'ensenyament i es troba completament en català. Ha estat distribuïda a tots els centres educatius de Catalunya i a molts d'ells s'utilitza normalment. Entre el programari inclòs cal destacar el programari educatiu adreçat a professors i alumnes, el LibreOffice, el Firefox, el Thunderbird, reproductors multimèdia, missatgeria instantània, gravadors de CD/DVD, aplicacions gràfiques, una versió del nucli de Linux que dóna un bon suport per dispositius de maquinari moderns, i molt més. En català i completament de franc. Si sou alumnes o teniu fills en edat escolar a Catalunya, amb Linkat tindreu a casa exactament el mateix entorn informàtic que al centre educatiu.
Linux Mint
2016-03-24 23:26:14

El Linux Mint és una distribució GNU/Linux que té per objectiu produir un sistema operatiu modern, elegant i confortable alhora que potent i fàcil d'utilitzar. Iniciat el 2006, el Linux Mint és un dels sistemes operatius més utilitzat en entorns domèstics i amb un ràpid creixement. Entre les seves característiques, destaquen: 

  * Per defecte té habilitat el suport multimèdia complet i és extremadament fàcil d'utilitzar.


  * És, alhora, de codi obert i lliure de cost.


  * És impulsat per la comunitat. Els usuaris són convidats a enviar els seus comentaris al projecte perquè les seves idees es puguin utilitzar per millorar el Linux Mint.


  * Basat en Debian i Ubuntu, proporciona al voltant de 30.000 paquets (programes) amb un bon gestor de programari.


  * És segur i fiable. Gràcies a un enfocament conservador de les actualitzacions de programari, un únic gestor d'actualització i la robustesa de la seva arquitectura Linux, el Linux Mint requereix molt poc manteniment (no calen antivirus, ni anti-spyware, etc...).

Us oferim la versió estàndard (DVD) de 32 bits. Per a descarregar-se altres versions (64 bits, CD...), visiteu la pàgina de l'autor.
LliureX
2016-03-24 23:26:19

La distribució de GNU/Linux LliureX és impulsada per la Conselleria d'Educació de la Generalitat Valenciana. Existeixen versions diverses per a aules d'ensenyament, escriptori general, servidor i pimes. Us oferim la descàrrega de la versió d'escriptori, si voleu baixar alguna de les altres versions, visiteu la [pàgina de baixades del Lliurex](http://mestreacasa.gva.es/web/lliurex/descarregues). S'adreça al sector d'ensenyament i es troba completament en català. Ha estat distribuïda a tots els centres educatius del País Valencià, i a molts d'ells s'utilitza normalment. Entre el programari inclòs cal destacar el programari educatiu adreçat a professors i alumnes, a més del GNOME, el LibreOffice, el Firefox, el Thunderbird, reproductors multimèdia, missatgeria instantània, gravadors de CD/DVD, aplicacions gràfiques, una versió del nucli de Linux que dóna un bon suport per dispositius de maquinari moderns, i molt més. Si sou alumnes o teniu fills en edat escolar al País Valencià, amb LliureX tindreu a casa exactament el mateix entorn informàtic que al centre educatiu.
Mapa català per a l'OsmAnd
2016-03-24 23:26:25

Mapa per a l'OsmAnd creat a partir de les dades d'OpenStreetMap. Drets d'autor de les dades: © Col·laboradors d'[OpenStreetMap](https://www.openstreetmap.org)

El mapa inclou els territoris de parla catalana: Catalunya, País Valencià, Illes Balears, Andorra, Franja de Ponent i Catalunya Nord. Aquest mapa s'actualitza setmanalment. 

Per utilitzar-lo cal tenir l'OsmAnd instal·lat, baixar el mapa i moure'l a la carpeta /osmand del vostre dispositiu mòbil (o la que tingueu configurada per desar-hi els mapes), i finalment cal reiniciar l'OsmAnd per activar el mapa. 

[![Osmand-ajuda.png](/w/images/thumb/d/dc/Osmand-ajuda.png/500px-Osmand-ajuda.png)](/wiki/Fitxer:Osmand-ajuda.png)

Podeu baixar l'OsmAnd des de la [fitxa al rebost](/wiki/Rebost:OsmAnd "Rebost:OsmAnd").
Marble
2016-03-24 23:26:31

El Marble és un globus virtual i un atles mundial que podeu utilitzar per a aprendre més coses sobre la Terra: podeu viatjar pel planeta i observar llocs i carreteres. Un clic del ratolí a l'etiqueta d'un lloc us proporcionarà l'article corresponent a la Viquipèdia. 

També és possible mesurar les distàncies entre dues localitats o mirar l'estat actual dels núvols. El Marble us ofereix uns mapes temàtics diferents: un mapa topogràfic com els de classe, una vista de satèl·lit, un mapa de carrers i mapes de la Terra de nit, mapes de temperatura i de precipitació. A més, els mapes inclouen eines per a utilitzar-los a l'escola, com el canvi de data per a veure els canvis que es produeixen al cel i al mapa. 

A diferència d'altres globus virtuals, també permet la utilització de diverses projeccions: podeu triar entre un mapa pla (Plate Carré), Mercator o el globus. 

La manera més fàcil d'instal·lar-lo a Linux és per mitjà dels repositoris de la vostra distribució. 

Per a instal·lar-lo a Windows, heu de fer-ho a través de l'instal·lador del KDE per a Windows. Cliqueu a l'enllaç de descàrrega de Windows d'aquesta fitxa i us durà a la fitxa del KDE al Rebost, des d'on podreu descarregar l'instal·lador per a Windows. 

Existeixen versions nadiues per a Windows i Mac, però només són en anglès.
MatesWinLogicaCat
2016-03-24 23:26:41

MatesWinLogicaCat és un programa educatiu lliure, que permet treballar el raonament lògic, corresponent als 6 Nivells d'Educació Primària. 

Cada Apartat té 9 Graus de dificultat. 

Els coneixements s’introdueixen gradualment: 

  * Series Gràfiques i Numèriques, Conceptes ..., en 1r. 


  * Doble ..., Aproximació, Interpretar símbols ..., a partir de 2n . 


  * Discriminar, Completar ..., a partir de 3r. 


  * En 4t, Càlcul mental, Sudokus ...


  * A partir de 5è, Càlcul aproximat ...


  * En 6è, Problemes de lògica 3 ...



El treball dels diferents tipus d’exercicis es va ampliant i complicant en cadascun dels nivells, comença amb exercicis d’introducció, continua amb exercicis d’aprofundiment i finalitza amb la consolidació dels continguts. 

Seleccionar el nivell desitjat, al seleccionar l'exercici apareixen els graus de dificultat ...

El manual de funcionament de cadascun d'ells nivells el trobareu en la pàgina [[1]](http://xn--jvpea-rta.net/3.html).
MatesWinOperacionsCat
2016-03-24 23:26:45

MatesWinOperacionsCat són uns programes educatius gratuïts, que permeten treballar tot tipus d'operacions, corresponents als 6 Nivells d'Educació Primària. 

Cada Apartat té 4 Tipus d'exercicis i cadascun d'ells 9 Graus de dificultat. 

Els coneixements s’introdueixen gradualment: 

  * Suma i Resta ..., a 1r 


  * Multiplicació ... , a 2n 


  * Divisió i Fraccions ..., a partir de 3r 


  * En 4t, Nombres romans, Multiplicacions i Divisions per la unitat seguida de zeros ...


  * A partir de 5è, Sumes i Restes amb decimals, Prioritat de les operacions, Parèntesi ...


  * En 6è, MCM, MCD, Nombres enters ...



El treball dels diferents tipus d’exercicis es va ampliant i complicant en cadascun dels nivells, comença amb exercicis d’introducció, continua amb exercicis d’aprofundiment i finalitza amb la consolidació dels continguts. 

Seleccionar el nivell desitjat, al seleccionar l'exercici apareixen els tipus d'exercici i al seleccionar el tipus apareixen els graus de dificultat. 

El manual de funcionament de cadascun d'ells nivells el trobareu en la pàgina [[1]](http://xn--jvpea-rta.net/3.html).
Maxigramar Pro per a l'OpenOffice.org
2016-03-24 23:26:49

El Maxigramar Pro per a l'OpenOffice 2.x i 3.x és un corrector ortogràfic i gramatical per als processadors de textos d'aquests paquets ofimàtics, en les seves versions per Windows XP, 2003, Vista i 7. Conté un diccionari amb més de 140.000 termes i 6.000 verbs conjugats (aprox. 15 milions de formes verbals). Entre les seves característiques hi ha: 

  * Corregeix directament sobre l'editor, respectant el format, els tipus de lletra, etc. del document
  * Correcció ortogràfica i gramatical
  * Correcció automàtica, corregeix els errors d’apostrofació, d'accentuació, b/v, s/ç, h, etc.
  * Diccionari de la llengua catalana, segona edició (DIEC2), de l’Institut d’Estudis Catalans. Conté més de 140.000 mots, incloent-hi toponímia, augmentatius, diminutius, superlatius, adjectivació, etc
  * Més de 7.000 infinitius, desenvolupats amb les formes simples i pronominals
  * Diccionaris temàtics de diferents àrees (dret, medicina, zoologia, etc.)
  * Diferències accentuals, autocorrecció, sinònims, barbarismes, etc

També n'hi ha [una versió per al Microsoft Office](/wiki/Rebost:Maxigramar_Pro_per_al_Microsoft_Office "Rebost:Maxigramar Pro per al Microsoft Office"). Atenció: Aquesta versió és una demostració comercial que només funciona durant 30 dies, període després del qual haureu d'adquirir-lo per continuar utilitzant-lo. Nota: El Maxigramar per a OpenOffice ha deixat de desenvolupar-se, ja que el propi OpenOffice ha desaparegut.
Maxigramar Pro per al Microsoft Office
2016-03-24 23:26:53

El Maxigramar Pro per Microsoft Word és un corrector ortogràfic i gramatical per al Microsoft Office 2003, 2007, 2010, 2013 i 365. Conté un diccionari amb més de 140.000 termes i 8.400 verbs conjugats (aproximadament 15 milions de formes verbals). 

Entre les seves característiques, hi ha les següents: 

  * Corregeix directament sobre l'editor, respectant el format, les fonts, etc. del document. 
  * Correcció ortogràfica i gramatical. 
  * Correcció automàtica: corregeix els errors d’apostrofació, d'accentuació, b/v, s/ç, h, etc. 
  * Diccionari de la llengua catalana, segona edició (DIEC2), de l’Institut d’Estudis Catalans. Conté més de 140.000 mots, incloent-hi toponímia, augmentatius, diminutius, superlatius, adjectivació, etc. 
  * Més de 7.000 infinitius, desenvolupats amb les formes simples i pronominals. 
  * Diccionaris temàtics de diferents àrees (dret, medicina, zoologia, etc.). 
  * Diferències accentuals, autocorrecció, sinònims, barbarismes, etc. 



També n'hi ha [una versió per a l'OpenOffice.org 2.X i 3.X](/wiki/Rebost:Maxigramar_Pro_per_a_l%27OpenOffice.org "Rebost:Maxigramar Pro per a l'OpenOffice.org"). 

Atenció: Aquesta versió és una demostració comercial que només funciona durant 15 dies, període després del qual haureu d'adquirir-lo si el voleu continuar utilitzant.
Mecanog
2016-03-24 23:27:02

El Mecanog és un programa per a facilitar l'aprenentatge de mecanografia amb ordinador. 

Entre les seves característiques, destaquen: 

  * Totalment adaptat per a persones amb dificultat visual moderada (podent-se augmentar la mida de les lletres) o fonda o amb ceguesa (persones que precisen un lector de pantalla). 


  * Teclat virtual (amb detecció automàtica entre els 120 que hi han enregistrats) amb diversos ajustaments. Presentació de mans virtuals per indicar més fàcilment els dits a usar. 


  * Multiplicitat de possibilitats d'exercicis: predissenyats, amb paraules aleatòries i des del portapapers (amb el text que hagi copiat d'un editor que tingui obert). En modalitats acadèmica i de joc. Presentació dels resultats en diferents modes. 


  * Possibilitat d'utilitzar el programa com a editor de text (d'interès per a immigrants que poden veure la simulació del teclat, per a demostració en l'aula d'informàtica, importació de caràcters des de taula Unicode, etc.). 


  * Edició i selecció de diferents: 1. Posicions dels dits i de les mans, útil per a persones que només puguin usar una sola mà o li falti algun dit. 2. Teclats i d'edició de patrons de caràcters per a paraules aleatòries. Etc. 



El Mecanog ha estat desenvolupat en col·laboració amb la Fundació Manuel Caragol i l'ONCE. Està disponible en català, espanyol, portuguès i anglès.
Memòria de traducció de Softcatalà
2016-03-24 23:27:06

Una memòria de traducció és una base de dades que conté el text original d'un programa i la seva traducció a una llengua diferent a l'original, en aquest cas el parell anglès - català. La Memòria de traducció de Softcatalà conté les traduccions dels principals programes que Softcatalà ha traduït, s'hi inclouen: LibreOffice, Gnome (inclosos el GIMP i l'Inkscape), els programes de la fundació Mozilla (inclosos el Firefox i el Thunderbird), Abiword, Pootle, VLC, VirtualBox i les eines de configuració i d'instal·lació de les distribucions de Mandriva, Fedora i, parcialment, Ubuntu. La memòria de traducció s'ofereix en format PO seguint els estàndards de [GNU Gettext](http://en.wikipedia.org/wiki/GNU_gettext) i en [format TMX](http://ca.wikipedia.org/wiki/TMX), un format que facilita l'intercanvi de memòries de traducció entre sistemes de traducció assistida Fent públic aquest corpus esperem posar la nostra experiència a l'abast de tothom que vulgui traduir programes en català, o que, simplement, tingui curiositat per aquest món de confluència entre la llengua i la informàtica. Les memòries de traducció són útils principalment perquè augmenten la productivitat dels traductors, atès que no han de traduir les frases que ja apareixen a la memòria, augmenten l'homogeneïtat de les traduccions, i permeten consultar com cert terme o expressió s'ha traduït anteriorment. Són d'ús força estès en el món professional de la traducció.
Metapad
2016-03-24 23:27:12

El Metapad és un petit i ràpid editor de textos, totalment gratuït, amb característiques similars a les del Bloc de notes de Microsoft, però amb moltes (i força útils) funcions addicionals. Ha estat dissenyat per reemplaçar completament el Bloc de notes, atès que n'inclou totes les funcions i moltes més. 

Algunes de les seves funcions són: col·locació persistent de finestres, avís de fitxers "bruts", Cerca i Reemplaça intel·ligent, compatibilitat amb visualitzadors externs (com per exemple un navegador), tabulacions configurables, mode de sagnat automàtic, compatibilitat amb fitxers de text UNIX "sense costures", sagnat de blocs i anul·lació del mateix (Tab, Maj+Tab), compatibilitat amb hiperenllaços, i altres. 

A més del programa, heu de [descarregar el paquet de català](http://liquidninja.com/metapad/translations/mpad36_catalan.zip). 

Nota: Per activar l'idioma català heu d'anar al menú principal de l'aplicació; des d'allà, aneu a Options->Settings->Advanced 2->Language Pluggin i escolliu el fitxer mpad35_CAT_1.dll, que és el que conté l'idioma català.
Mp3tag
2016-03-24 23:27:19

L'Mp3tag és una eina potent i fàcil d'usar per editar metadades de formats d'àudio que treballa amb ID3v1, ID3v2.3, ID3v2.4, iTunes MP4, WMA, Vorbis i APE. Podeu canviar el nom dels fitxers basant-se en la informació de l'etiqueta, reemplaçar caràcters o paraules en les etiquetes i noms de fitxer, importar/exportar informació d'etiquetes, crear llistes de reproducció i molt més. L'Mp3tag permet cerques en línia de base de dades, per exemple, Amazon, Discogs o freedb, la qual cosa li permet obtenir de forma automàtica les etiquetes adequades i cobertes de discos per a la nostra col·lecció de música.
NG ERP/CRM
2016-03-24 23:27:27

NG ERP/CRM és un programa per a la gestió integral de l’empresa que incorpora un ERP i un CRM en un sol entorn. Es tracta d'una solució modulable que permet triar els components que s'utilitzaran segons les necessitats de cada empresa (p. ex. magatzem, producció, màrqueting, tresoreria, etc.) Per tal de poder utilitzar l'aplicació gratuïtament cal registrar-se tot seguint les instruccions d'instal·lació. Existeix una versió comercial que, entre altres característiques addicionals, permet treballar amb més d'un usuari i exportar a més tipus de documents.